Neuvoston asetus (EY) N:o 962/2002, annettu 27 päivänä toukokuuta 2002, perunatärkkelystuotannon kiintiöjärjestelmästä annetun asetuksen (EY) N:o 1868/94 muuttamisesta



Virallinen lehti nro L 149 , 07/06/2002 s. 0001 - 0002



Neuvoston asetus (EY) N:o 962/2002, annettu 27 päivänä toukokuuta 2002, perunatärkkelystuotannon kiintiöjärjestelmästä annetun asetuksen (EY) N:o 1868/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo seuraavaa: (1) Asetuksen (EY) N:o 1868/94(4) 2 artiklan 3 kohdassa vahvistetaan tuottajajäsenvaltioiden perunatärkkelyskiintiöt markkinointivuosiksi 2000/2001 ja 2001/2002. (2) Asetuksen (EY) N:o 1868/94 3 artiklan 2 kohdan mukaan kolmivuotiskiintiöt olisi jaettava jäsenvaltioille komission neuvostolle esittämän kertomuksen perusteella. Nykyisiä markkinointivuoden 2001/2002 kiintiöitä olisi siten jatkettava kolmeksi vuodeksi. (3) Komissio varaa oikeuden tehdä muita perunatärkkelysjärjestelmää koskevia lainsäädäntöehdotuksia ottaen huomioon meneillään olevan, tätä alaa koskevan arvioinnin. (4) Tuottajajäsenvaltioiden olisi jaettava kiintiönsä kolmeksi vuodeksi kaikille perunatärkkelystä tuottaville yrityksille markkinointivuoden 2001/2002 kiintiöiden perusteella. (5) Markkinointivuonna 2001/2002 käytettävissä olevat alakiintiöt ylittävät määrät on vähennettävä markkinointivuoden 2002/2003 osalta asetuksen (EY) N:o 1868/94 6 artiklan 2 kohdan mukaisesti, (6) Kun asetusta (ETY) N:o 1766/92(5) muutettiin neuvoston asetuksella (EY) N:o 1253/1999(6), 8 artiklassa säädettyihin korvauksiin liityvää termistöä mukautettiin. Tämän vuoksi tämä asetus olisi yhdenmukaistettava tämän termistön kanssa, ON ANTANUT TÄMÄN ASETUKSEN: 1 artikla Muutetaan asetus (EY) N:o 1868/94 seuraavasti: 1) Korvataan 2 artikla seuraavasti: " 2 artikla 1. Jäljempänä mainituille perunatärkkelyksen tuottajajäsenvaltioille jaetaan markkinointivuosiksi 2002/2003, 2003/2004 ja 2004/2005 seuraavat kiintiöt: >TAULUKON PAIKKA> 2. Kunkin tuottajajäsenvaltion on jaettava 1 kohdassa tarkoitettu kiintiö perunatärkkelystä tuottavien yritysten kesken käytettäväksi markkinointivuosina 2002/2003, 2003/2004 ja 2004/2005 sen mukaan, kuinka suuri alakiintiö kunkin yrityksen käytettävissä oli ennen 6 artiklan 2 kohdan mukaista mahdollista korjausta markkinointivuonna 2001/2002. Markkinointivuonna 2002/2003 yritysten käytettävissä olevat alakiintiöt oikaistaan markkinointivuonna 2001/2002 tapahtuneiden kiintiöiden ylitysten huomioon ottamiseksi 6 artiklan 2 kohdan mukaisesti." 2) Korvataan 3 artikla seuraavasti: " 3 artikla 1. Komissio esittää neuvostolle viimeistään 30 päivänä syyskuuta 2004 ja sen jälkeen kolmen vuoden välein kiintiöiden jakamista yhteisössä koskevan kertomuksen, johon on liitetty aiheelliset ehdotukset. Tässä kertomuksessa on otettava huomioon perunantuottajille maksettavien korvausten mahdolliset muutokset sekä peruna- ja viljatärkkelysmarkkinoiden kehitys. 2. Neuvosto päättää perustamissopimuksen 37 artiklan nojalla kolmivuotiskiintiöiden jakamisesta jäsenvaltioille 1 kohdassa tarkoitetun kertomuksen perusteella viimeistään 31 päivänä joulukuuta 2004 ja sen jälkeen kolmen vuoden välein. 3. Jäsenvaltioiden on ilmoitettava asianomaisille viimeistään 31 päivänä tammikuuta 2005 ja sen jälkeen kolmen vuoden välein kiintiöiden jakamista koskevista yksityiskohtaisista säännöistä kolmen seuraavan markkinointivuoden osalta." 3) Korvataan 7 artikla seuraavasti: " 7 artikla Tässä asetuksessa säädettyyn järjestelmään ei kuulu perunatärkkelys, jonka tuottanut yritys ei osta asetuksen (ETY) N:o 1766/92 8 artiklassa säädettyä korvausta saaneita perunoita ja joka ei ole oikeutettu kyseisen asetuksen 7 artiklassa säädettyyn tukeen." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä toukokuuta 2002. Neuvoston puolesta Puheenjohtaja M. Arias Cañete (1) EYVL C 51 E, 26.2.2002, s. 368. (2) Lausunto annettu 15.5.2002 (ei vielä julkaistu virallisessa lehdessä). (3) EYVL C 80, 3.4.2002, s. 46. (4) EYVL L 197, 30.7.1994, s. 4, asetus sellaisena kuin se on viimeksi muutettuna asetuksella (EY) N:o 1252/1999 (EYVL L 160, 26.6.1999, s. 15). (5) EYVL L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 1666/2000 (EYVL L 193, 29.7.2000, s. 1). (6) EYVL L 160, 26.6.1999, s. 18.